pt ceb eo eo eo ceb eo eo eo pt eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo en eo eo eo eo eo eo eo eo eo eo eo pt es eo en es eo en es eo nb es eo en es eo en eo eo it eo eo eo eo eo eo eo eo eo eo eo eo eo eo nb wuu uk uk cs uk nl ru sv ru cs eo nb ro uk uk ru uk uk uk sv ru uk eo nb en uk uk uk uk sv ru ru uk ru it en tg ru ru ru sv sv sv ru de de oc en en sv sv ru sv uk de ru sv sv nl nb ko ru uk sv sv sv ru ru sv sv it fr cs uk uk de uk sv ru sv sv it fr sv sv sv sv ru ru uk ru ru en fr sv cs sv ru sv uk uk uk ru en nb sv sv sv uk sv ru sv uk nn nn nb wuu fr fr fr sv sv sv fr fr fr it ru wuu sv de sv uk sl it fr de oc eo ru fr fr sv sv ru ru fr fr de es en wuu sv cs de zh en en sv pl de en nb en nb fr eo eo de fr fr fr da ca de fr eo eo br en en eu en en fa fa de eo eo en en en en eo en eo eo pt en en en en lt en pl en eo en pt it eo eo en eo eo en lt eo eo en en en en en en en eo eo eo es eo eo eo eo
Duolingo - Gpedia, Your Encyclopedia
2 ŝanĝoj en ĉi tiu versio atendas kontrolon. La stabila versio estis patrolita je 4 maj. 2017.
Duolingo estas senpaga retejo kaj apo por lernado de lingvoj. La retejo estis oficiale lanĉita je la 19-a de junio 2012[1]. La ĉefa kreanto de paĝo estas Luis von Ahn, kiu kreis inter alie ankaŭ reCAPTCHA.
Nuntempe la paĝo ekzistas en la angla, germana, itala, hispana, portugala, franca kaj rusa lingvoj. Oni povas lerni la hispanan, francan, italan, germanan, portugalan, nederlandan, irlandan, svedan, danan, turkan, norvegan, ukrainan, katalunan, grekan, kimran, rusan, vjetnaman, hebrean, polan, rumanan, gvaranian, japanan, Esperanton kaj anglan lingvojn (sed ĝis nun eblas lerni nur pere de la angla lingvo aŭ de alia lingvo la anglan). Aktuale kursoj por la jida, hindia, svahila, klingona, haitia, valiria, kaj ĉeĥa estas kreataj. Krom la reta versio ekzistas ankaŭ versio por iPhone kaj poŝtelefonoj kun Androjdo.
En januaro 2014 Duolingo havis 25 milionojn da uzantoj, el kiuj la duono aktivis[2]. Ĝis majo 2016 tiu nombro kreskis ĝis 120 milionoj da uzantoj[3]; la nombro de aktivaj uzantoj ne estas tie indikita.
1.3 Komparado kun aliaj uzantoj
5 Statistiko pri lernantoj laŭ lingvoj
La edukado funkcias tiel, ke ĉiuj uzantoj havas "lingvan arbon" kun "branĉoj", kiuj signifas unuopajn temojn - iam temas pri verboj, iam pri adjektivoj, iam pli pri gramatiko aŭ pri temaj vortoj (ekzemple bestoj aŭ manĝaĵoj).
Ĉiu temo konsistas el diversa kvanto de lecionoj, iam temas pri du lecionoj, iam estas eĉ 10 lecionoj. En ĉiu leciono havas uzanto tri vivojn (komence eĉ kvar) - koretojn. Ĉiu leciono enhavas 20 tasketojn. Se oni faras eraron, oni perdas unu koreton. Se la eraro ne estas tro granda, oni povas ankoraŭ korekti ĝin kaj gajni duono de koreto.
Por ĉiu sukcesa leciono en ĉiu temo oni gajnas 10 poentojn kaj aldone maksimume 3 bonusajn poentojn, se la uzanto kompletas lecionon sed perdo de koretoj.
Lecionojn eblas ĉiam ajn laŭ bezono ripeti. Eblas ankaŭ elekti, ke vi volas ripeti nur vortojn de unu leciono aŭ nur unu konkretan vorton. Tiam oni ja gajnas nur 2 poentojn. Se oni ja estas pli kuraĝaj, oni povas ripeti plej malmulte konatajn vortojn (tiuj vortoj estas elektataj per Duolingo mem laŭ tio, kiom multe la uzanto konas tiujn vortojn) pli rapide per tempe-limigita leciono kaj tiukaze gajni eĉ 20 poentojn (komence estas 30 sekundoj kaj se oni sukcesas, oni gajnas pli da tempo por respondi).
Laŭ kvanto de gajnitaj poentoj ĉiu uzanto estas en certa nivelo kaj tiel oni povas pli facile kompari progreson de aliaj uzantoj.
En ĉiu leciono povas aperi jenaj ekzercoj:
Skribado de aŭskultita vorto/frazo
Elparolo de skribita vorto/frazo
Elektado de korekta mankanta vorto
Lernado de nova vorto laŭ bildo aŭ laŭ indiko en teksto por traduki
Elektado de korekta traduko
En oktobro 2013 estis lanĉita "lingva inkubatoro", per kiu oni povas krei novajn lingvajn kursojn.[4]
Komparado kun aliaj uzantoj
Duolingo ofertas eblecon "sekvi" aliajn uzantojn kaj vidi ilian progreson, kiom da poentoj oni jam havas, kiom da vortoj oni jam konas.
De tempo al tempo kreantoj de Duolingo prezentas iun novigon - en decembro 2013 oni prezentis tri novajn branĉojn - tiuj ne estas devigaj, sed ofertas lerni idiomojn.
Duolingo kunlaboras kun multaj kompanioj, kiuj bezonas tradukojn kaj pagas por ili. Uzantoj de Duolingo poste proponas kaj revizias tradukojn. Origine la tradukado estis deviga parto de preskaŭ ĉiu "branĉo", sed nuntempe tio jam ne plu estas necesa kaj do tiuj, kiuj volas nur lerni lingvon, ne bezonas iri tra tiu ĉi parto.
Intervjuo de Evildea kun Chuck SMITH pri Esperanto-kurso ĉe Duolingo en 2015
Ekde novembro 2014 estis kreata Esperanto-versio (por anglaparolantoj), kies beta-versio publikiĝis la 28-an de majo 2015[5]. La 21-an de aŭgusto 2015 registriĝis ĉe la Esperanto-kurso la 100 000-a kursano, en aŭgusto 2016 jam la 485 000-a. En marto 2017 estis registritaj pli ol 600 000 kursanoj.[6]
La iniciatinto de Duolingo, Luis von Ahn, en prelego flanke menciis en 2012, ke homoj petadas Esperanto-kurson. Kiam poste en marto kaj majo 2014 estis voĉdonadoj, kiu lingvo aldoniĝu, Esperanto ricevis unue la duan, poste la unuan lokon de dezirataj lingvoj. Do Duolingo decidis la aldonon de Esperanto kaj en septembro 2014 internacia teamo sub gvido de Chuck Smith kaj Ruth Kevess-Cohen komencis adapti la Duolingo-kurson al Esperanto.[7] La 26-an de aŭgusto 2016 aperis kroma kurso Esperanto por hispanlingvanoj.[8] Estas planitaj ankaŭ kursoj por ruslingvanoj, por portugallingvanoj, por germanlingvanoj, por franclingvanoj ktp.
Post iniciato de Anna Löwenstein, estas oficiala kunlaboro kun sekcio Lerniloj de la Akademio de Esperanto. Multaj frazoj en la kursoj (ambaŭ angla kaj hispana) estas voĉregistritaj de Francis Soghomonian.
Chuck Smith kaj Judith Meyer kun Luis von Ahn dum vizito al la oficejo de Duolingo en oktobro 2015.
Duolingo-kontribuantoj Sean Munderloh, Anna Löwenstein, Yves Nevelsteen, Chuck Smith, Mallely Martínez kaj Francis Soghomonian ĉe la Movada Foiro de 101-a UK en Nitro, Slovakio.
Francis Soghomonian (maldekstre), "la voĉo" de la kurso kaj Chuck Smith survoje hejmen de la 101-a UK en Nitro, Slovakio.
Statistiko pri lernantoj laŭ lingvoj
Kursoj por parolantoj de la angla[9]. Lanĉodato por la unuaj lingvoj (hispana, franca, germana) estas la fina versio (post "privata" beta-versio; ĉe postaj lingvoj por la beta-versio)[10].
(3,5 mon.: 736 000)
(3,5 mon.: 219 000)
(3,5 mon.: 117 800)
(12 mon.: 61 385 600)
La tabelo montras en la kolumnoj kresko, ke Esperanto progresas per simila ritmo kiel la ukraina, duone tiel rapide kiel la norvega kaj la dana kaj per triona rapideco de la sveda, nederlanda, turka kaj irlanda. Longavide Esperanto eble stabiliĝos ĉe duona procento de ĉiuj fremdlingvo-lernantoj ekde la angla lingvo.
↑ Which countries study which languages, and what can we learn from it?
↑ Duolingo: Kurso por anglalingvanoj
↑ Goodling, Emily. Stanford students explore the vitality of the modern Esperanto movement (angle). Stanford News. Stanford University (2017-03-30). Arkivita el la originalo je 2017-03-31. Alirita 2017-03-31. “For instance, Duolingo, a popular language-learning mobile application, added Esperanto to its catalog of languages in 2015 and has since mushroomed to more than 600,000 active users.”.
↑ Incubator de Duolingo
↑ eble 2014-07-20; Duolingo discussion
↑ Mesaĝo al norvega-lernantoj, "Reports" pri la norvega
↑ Wikia-Duolingo: Russian for English
↑ Wikia-Duolingo: Polish for English
↑ Wikia-Duolingo: Welsh for English
The article is a derivative under the Creative Commons Attribution-ShareAlike License. A link to the original article can be found here and attribution parties here. By using this site, you agree to the Terms of Use. Gpedia Ⓡ is a registered trademark of the Cyberajah Pty Ltd.